Ego Henricus, comes Trecarum palatinus, notum fieri volo tam presentibus quam futuris me dedisse, pro remedio anime mee, ecclesie Cisterciensi XX libras annui redditus in pedagio Pontium, ad procurandos abbates qui generali capitulo ecclesie Cisterciensi interfuerint, ita quod quicumque pedagium illud tenuerit, X libras in festo sancti Petri intrante Augusto et X libras XV° die post Pentechoste, nuntio predicte ecclesie persolvet. Quod ut notum permaneat et ratum teneatur sigilli mei impressione firmavi. Hujus rei testes sunt Hugo, dux Bugundie, Henricus comes Grandis prati, Gaufridus frater ejus, Emauricus frater comitis de Mollant, Robertus de Williaco, Willelmus marescallus, Artaudus camerarius, Theobaldus de Fimis, Magister Philippus, Petrus Lingonensis. Actum apud Bernam, cum irem Jherosolimam, anno incarnati verbi M°C°LXX°IX°. Data per manum Stephani cancellarii; nota Alberici.